Diari Oficial de la Generalitat Valenciana


Sumari del DOGV 3191, del 25-02-1998 (1998/1021)

ORDRE de 2 de febrer de 1998, de la Conselleria d’Obres Públiques, Urbanisme i Transports, per la qual s’eleven les tarifes dels serveis de transport públic de viatgers en automòbils de turisme de l’Àrea de Prestació Conjunta de Castelló.
----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/02/02/(1)/dof/vci/html**

### Dades del document

Número de DOGV
:   3191

Data del DOGV
:   25-02-1998

Secció del DOGV
:   I. DISPOSICIONS GENERALS

Número del document
:   1998/1021


Data del document
:   02-02-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 2 de febrer de 1998, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme de l'Àrea de Prestació Conjunta de Castelló. [1998/A1021]
  
Per l'Ordre de 21 de novembre de 1991, d'aquesta Conselleria, es va establir el règim de tarifes i les condicions d'aplicació per als serveis de transport públic de viatgers en automòbils de turisme de l'Àrea de Prestació Conjunta de Castelló. Posteriorment, les tarifes que en l'ordre esmentada s'havien fixat van ser actualitzades successivament per mitjà de les ordres escaients d'aquesta Conselleria.
  
Atés l'increment que hi ha hagut en els costos d'explotació dels serveis de transport públic de viatgers en automòbils de turisme, i d'acord amb la política de tarifes d'adequació progressiva d'aquestes als costos i ingressos reals d'aquests serveis, s'ha considerat la conveniència d'autoritzar una modificació de les actuals tarifes de l'Àrea de Prestació Conjunta de Castelló.
  
Per tot això, en vista de les propostes realitzades pel mateix sector, i amb l'informe favorable previ de la Comissió de Preus de la Generalitat Valenciana, adoptat en la sessió de 17 de desembre de 1997, i en virtut de les atribucions que em confereix l'article 7.4 del Decret 65/1991, de 15 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, modificat pel Decret 24/1994, de 8 de febrer, del Govern Valencià, i d'acord amb l'article 13 de l'Ordre de 15 de juliol de 1991 d'aquesta Conselleria,
  
ORDENE
  
Article 1
  
Els serveis de transport públic de viatgers en automòbils de turisme de l'Àrea de Prestació Conjunta de Castelló que es realitzen o transcórreguen en l'àmbit territorial de l'Àrea es regiran, independentment de l'origen o de la destinació, per les tarifes següents, IVA inclòs:
  
Baixada de bandera 151 PTA
  
Tarifa 1
  
Preu per km recorregut 92 PTA
  
Preu per hora d'espera 1.933 PTA
  
Tarifa 2
  
Preu per km recorregut 107 PTA
  
Preu per hora d'espera 1.981 PTA
  
Tarifa 3
  
Preu per km recorregut 113 PTA
  
Preu per hora d'espera 2.169 PTA
  
Article 2
  
Dissabtes, dies festius i hores nocturnes entre les 22.00 hores i les 06.00 hores de l'endemà, s'aplicarà la tarifa 2 a la zona A i la tarifa 3 a la zona B. Amb aquesta finalitat es consideren també com a dies festius els de la ciutat de Castelló de la Plana. També seran considerats com a festius, a l'efecte de les tarifes, els tres dies posteriors al 16 de març.
  
Article 3
  
Els conductors dels vehicles facilitaran als clients canvi fins a 2.000 pessetes.
  
Si el canvi que s'ha de tornar és superior a 2.000 pessetes, el conductor tindrà dret a continuar amb el taxímetre en marxa fins que se li proporcione l'import del servei o un bitllet de 2.000 pessetes.
  
Article 4
  
Tots els vehicles de l'Àrea de Prestació Conjunta de Castelló hauran de portar, de forma visible per a l'usuari, un exemplar de les tarifes en vigor i les condicions d'aplicació.
  
Article 5
  
Les tarifes fixades en aquesta ordre s'aplicaran segons les condicions establides en l'Ordre de 21 de novembre de 1991, de la Conselleria d'Obres Públiques, Urbanisme i Transports, llevat de les que haja modificat aquesta ordre.
  
Article 6
  
Aquestes tarifes únicament es podran percebre una vegada estiguen introduïdes en el taxímetre i no es pot cobrar en cap cas cap complement addicional, tret, si escau, l'excés d'equipatge.
  
DISPOSICIONS FINALS
  
Primera
  
Queda derogada l'Ordre de 3 de gener de 1997, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme de l'Àrea de Prestació Conjunta de Castelló.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 2 de febrer de 1998
  
El conseller d'Obres Públiques, Urbanisme i Transports
  
LUIS FERNANDO CARTAGENA TRAVESEDO
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI